Cuneiform Tablet KTS 1 9b
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-lá-ḫu-um-ma a-na a-šur-na-da qí-bi₄-ma 1 né-pì-šum ša 30 ma-na KÙ.BABBAR ni-is-ḫa-sú DIRI 1 né-pì-šum ša 10 ma-na ni-is-ḫa-sú DIRI 1 né-pì-šum ša 11 ma-na ša ik-ri-be 51 ma-na KÙ.BABBAR 3 né-pì-šu ni-is-ḫa-sú DIRI PUZUR₄.SA.TU na-áš-a-kum šu-ma PUZUR₄.SA.TU sà-ḫe-er ma a-li-ku-um i-ba-ší ku-ul-ma-num ù i-na ṣú-ḫa-ri-a iš-tí ku-ul-ma-nim ṭá-ḫi-ma 30 ma-na šu-nu e-pì-iq-ma a-na DUMU um-mì-a-nim pì-qí-id-ma a-na a-lim lu-ub-lu ša-du-a-at KÙ.BABBAR i-na KÙ.BABBAR-pì-a dí-in